Parus major
Parus major est species avium generis Paridarum. Binomen a Carolo Linnaeo anno 1758 statutum est.

Distributio
Avis saepissime invenitur tota in Europa, Asia Minore et Syria, Africa septentrionali, Ucraina, Russia, Siberia meridionali; in Oriente Extremo Russiae, Iaponia, Sachalina et insulis Curilensibus Parus minor locum Pari  majoris in oecosystemate occupat..

Descriptio
Caput et cervicem nigram habet cum genis albis, partem corporis inferiorem flavam, quam lines nigra dimidiat, et superiorem olivaceam.

Subspecies

Parus major major a Linnaeo descriptus in Europa conitinentali ad septentionem Hispaniae mediae, Italiae et montium Balcanorum, in Siberia usque ad Baicalem et montes Altaicos, in Asia Minore, Caucaso et Atropatene (praeter partem merisie-orientalem) habitat; ceterae subspecies, post Linnaeum descriptae, sunt:
Parus major bokharensis, a Martino Lichtenstein anno 1823 descripta, Turcomanniae, Afganiae, Usbeciae et Kazachstaniae habitat;
Parus major excelsus, a Leopoldo Buvry anno 1857 descripta, Maroci, Algeriae et Tunisiae habitat;
Parus major blanfordi et Parus major newtoni, ab Iosepho Pražák anno 1894 descriptae, quorum prima Iracae et Iraniae habitat, altera in insulis Britannicis, Nederlandiae, Belgiae, Franciae septentrionali;
Parus major aphrodite, A Gyula Madarász anno 1901 descripta. Subspecies Italiae et Graeciae meridionalium, insularum Maris Aegaei, Cypri;
Parus major corsus, ab Ottone Kleinschmidt anno 1903 descripta, Corsicae et in paeninsula Iberica habitat;

Parus major turkestanicus, a Nicolao Zarudnyj et Ioanne Loudon anno 1905 descripta, Kazakhstaniae austroorientali et Mongoliae austroccidentali habitat;
Parus major karelini, a Nicolao Zarudnyj anno 1910 descripta, Atropatenae et Iraniae habitat;
Parus major terraesanctae, ab Ernesto Hartert anno 1910 descripta, Libani, Syriae, Iordaniae, in Israële et Aegypto boreorientali habitat;
Parus major ferghanensis, a Sergio Buturlin anno 1912 descripta, Tadicistaniae, Chirgisiae et Sinis habitat;

Parus major mallorcae, ab Adolpho de Jordans anno 1913 descripta, Balearibus habitat;
Parus major kapustini, a Leonide Portenko anno 1954 descripta, Kazakhstaniae, in Turkestania Sinensi, Mongoliae et Transbaicaliae et in territorio Maritimo Russiae usque ad litora maris Ochotensis habitat;
Parus major ecki et Parus major niethammeri, ab Adolpho de Jordans anno 1970 descriptae, quorum prima Sardiniae, altera Cretae  habitat.

Nexus externi

 
Species animalium
Taxa Linnaei
Taxa 1758